Norsk Kabrioletbuss (Volvo B9RLE 6x2 / Unvi Urbis 2.5 DD) hos H.M. Kristiansens Automobilbyrå AS for Hop on - Hop off busstjeneste i Oslo, 2012. Det er reist solkalesjetak på den åpne toppetasjen.
**Kabrioletbuss** er et busskjøretøy uten tak. De finnes i alle størrelser og av de fleste busstyper, enten med eller uten sidevinduer. Disse åpne bussene er populære som sightseeingbusser og turistbusser for kjøring rundt i naturskjønne omgivelser eller i historiske omgivelser som i en by med synlige attraksjoner fra gatene. Kabrioletbusser kan enten ha provisorisk tak som kan reises, eller ikke. Denne busstypen er også kjent som **Open top bus** eller **Cabriolet bus** på engelsk, og **torpedone** på italiensk.

Kabrioletbussene
----------------

De norske sightseeingbussene i Oslo og Bergen med åpent tak, selv om disse også er toetasjesbusser med åpen toppetasje, defineres som kabrioletbusser. De åpne bussene har vært i busstrafikk helt siden århundreskiftet til det tjuende århundret, først med flerdørs **charabanc**-motorkjøretøyer som har sine aner i åpne hestevogner, deretter med åpne sedanbusser og senere singelbusser (med to aksler og en etasje), selv om dobbeltdekkerbusser har blitt meget populært i nyere tid. De fleste dobbeltdekkerbussene har åpen toppetasje mellom endene, men noen har bare halvveis åpent med fast tak forut eller bakover. 

De velkjente rødfargede *Hop On - Hop Off*-bussene som reisende kan benytte mellom severdighetene, har som regel åpent tak som kan få provisorisk tak mot sterk sol eller i dårlig vær. Denne busstjenesten er utbredt over hele verden med liknende tilbud for sightseeing i 65 byer. Blant annet i Oslo med dobbeltdekkere på rundreise om dagen mellom severdigheter som Vigelandsparken, Oslo rådhus og Frammuseet.

De fleste kabrioletbussene har bakgrunn i originale bussmodeller med tak, men det finnes unike eksempler gjennom tiden, blant annet i Japan med de unike *FUKUOKA OPEN TOP BUS* i Fukuoka siden 2012, en boggibuss med to separate foraksler forut. Disse bussene var uvanlig ved å være basert på et lastebilchassis fra Hino med en ekstra aksel forut, bygd av *Tokyo Special Coach Manufacture* (東京特殊車体) et kjøretøysutviklingsfirma som har spesialisert seg på ombygging av kjøretøyer for spesielle oppdrag som brannbil.

En busstype i Norge fra fortiden, *solskinnebuss*, er buss med permanent tak, men med soltak enten av foldepanel eller glass. Disse var populære som turistbusser i mellomkrigstiden og etterkrigstiden for ferdsel i naturskjønne omgivelser.

Galleri
-------

* Italiensk Torpedone kabrioletbuss i Roma, 1930-tallet.Italiensk *Torpedone* kabrioletbuss i Roma, 1930-tallet.
* Tysk kabrioletbuss på 1930-tallet.Tysk kabrioletbuss på 1930-tallet.
* Kabrioletbuss (MAN SL 200, 1980) med fast tak forrest.Kabrioletbuss (MAN SL 200, 1980) med fast tak forrest.
* Redbus i Bologna, Italia i 2018*Redbus* i Bologna, Italia i 2018
* Japansk kabrioletbuss i Fukuoka på fire aksler.Japansk kabrioletbuss i Fukuoka på fire aksler.
* Hop on - Hop off buss i Roma, 2016Hop on - Hop off buss i Roma, 2016
* Åpen buss i Budapest, 2005.Åpen buss i Budapest, 2005.
* Halv kabrioletbuss (Leyland Olympian) i Newcastle.Halv kabrioletbuss (Leyland Olympian) i Newcastle.
* Paris l'Open Tour kabrioletbuss (Ayats Bravo City 38 SELT), Paris i 2016.Paris l'Open Tour kabrioletbuss (Ayats Bravo City 38 SELT), Paris i 2016.

Se også
-------

* Sightseeingbuss
* Turbuss

Referanser
----------

1. ↑  Hop on Hop off bus
2. ↑  Bus sightseeing hop on-hop off
3. ↑  Fukuoka Open Top Bus

Eksterne lenker
---------------

* Opentopbus.net
* Gallery of open top buses Arkivert 11. april 2021 hos Wayback Machine.